CELEX: E2013P0015
Language: el
Date: 2013-07-09 00:00:00
Title: Προσφυγή που ασκήθηκε στις 9 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-15/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/8
            
         Προσφυγή που ασκήθηκε στις 9 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-15/13)
   2013/C 294/08
   Στις 9 Ιουλίου 2013, η Εποπτεύουσα Αρχή της ΕΖΕΣ, εκπροσωπούμενη από τους Markus Schneider και Catherine Howdle, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium, άσκησε προσφυγή κατά της Ισλανδίας ενώπιον του Δικαστηρίου ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να:
   
               1)
            
            
               Αναγνωρίσει ότι η Ισλανδία παραλείποντας (i) να θεσπίσει ή (ii) να κοινοποιήσει αμέσως στην Εποπτεύουσα Αρχή τα μέτρα που απαιτούνται για την εφαρμογή της πράξης που αναφέρεται στο σημείο 7δ του παραρτήματος ΧΙΧ της συμφωνίας για τον Ευρωπαϊκό Οικονομικό Χώρο (οδηγία 2009/22/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, περί των αγωγών παραλείψεως στον τομέα της προστασίας των συμφερόντων των καταναλωτών), όπως προσαρμόστηκε στη συμφωνία με το πρωτόκολλο 1 αυτής, εντός της ταχθείσας προθεσμίας, παρέλειψε να εκπληρώσει τις υποχρεώσεις που υπέχει από την εν λόγω πράξη και βάσει του άρθρου 7 της συμφωνίας.
            
         
               2)
            
            
               Διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η παρούσα αίτηση της Εποπτεύουσας Αρχή της ΕΖΕΣ αφορά την παράλειψη της Ισλανδίας να συμμορφωθεί, μέχρι τις 5 Νοεμβρίου 2012, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 5 Σεπτεμβρίου 2012 σχετικά με την παράλειψη του εν λόγω κράτους να εφαρμόσει στην εσωτερική του έννομη τάξη την οδηγία 2009/22/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, περί των αγωγών παραλείψεως στον τομέα της προστασίας των συμφερόντων των καταναλωτών (εφεξής «η πράξη»), όπως αναφέρεται στο σημείο 7δ του παραρτήματος ΧΙΧ της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής.
            
         
               —
            
            
               Η Εποπτεύουσα Αρχή της ΕΖΕΣ αναφέρει ότι δεν διαθέτει πληροφορίες που να υποδηλώνουν ότι η εν λόγω πράξη έχει πλήρως ενσωματωθεί.